b'\n_START_ARTICLE_\nAnastasija Prihodko\n_START_SECTION_\n\xc5\xbdivljenje\n_START_PARAGRAPH_\nRodila se je v Kijevu; njena mati je gledali\xc5\xa1ka kriti\xc4\x8drka in dela v Ministrstvu za kulturo Ukrajine._NEWLINE_Predhodno je nastopala in zmagala v ruskem \xc5\xa1ovu Star Factory-7.\n_START_SECTION_\nEvrovizija\n_START_PARAGRAPH_\nPrvotno je vstopila v polfinale ukrajinskem izboru za Evrovizijo 2009, toda po polfinalu so jo izlo\xc4\x8dili iz izbora zaradi predolge pesmi in predhodnega predvajanja._NEWLINE_Prihodko in njena manad\xc5\xbeerka Olena Mozgova (biv\xc5\xa1a \xc5\xbeena Oleksandra Ponomareva, \xc4\x8dlana \xc5\xbeirije) sta takoj obto\xc5\xbeila NTU in \xc5\xbeirijo, da uporabljajo slabe metode za izbor. Oba sta poslala tudi pismo predsedniku Ukrajine, Viktorju Ju\xc5\xa1\xc4\x8denku; pismo so podpisali tudi umetniki Sofia Rotaru, Kostjantin Mela\xc5\xbee, Mikola Mozgovij in Tina Karol. Zaradi tega so za\xc4\x8dasno preklicali finale._NEWLINE_Prihodkova je nato 7. marca nastopila na ruskem finalu, na katerem je zmagala s pesmijo Mamo (\xc2\xab\xd0\x9c\xd0\xb0\xd0\xbc\xd0\xbe\xc2\xab; slovensko Mati!), ki je bila najbolj\xc5\xa1a pesem tako po izboru ob\xc4\x8dinstva kot \xc5\xbeirije. Pesem je pela isto\xc4\x8dasno v ru\xc5\xa1\xc4\x8dini in ukrajin\xc5\xa1\xc4\x8dini.'